פרק ט"ו-  הקרע בין שמואל לשאול

פס' א'-ג'

שמואל מודיע לשאול, שאלוהים ציווה עליו ללכת להילחם בעמלק ולהשמיד  את כל מה שיש לעמלק (אנשים, בעלי חיים ורכוש). שמואל אמר עוד לשאול, כי אלוהים אסר על שאול ועל העם לקחת משהו מעמלק או לרחם על מישהו מתושבי עמלק.

(הסיבה לעונש הכול כך חמור של תושבי עמלק היא, מפני שכאשר בני ישראל יצאו ממצרים, העמלקים תקפו אותם בדרך בלי שום סיבה.)

פס' ד'-י'

שאול שומע בקול אלוהים, הוא מגייס את הצבא וביחד הם הולכים לתקוף את עמלק.

בדרך שאול ואנשיו פוגשים בשבטי הקיני (שבטי הקיני היו גרים סמוך לעמלקים וחיו יחד איתם), שאול ביקש מהשבטים הקינים להתנתק מהעמלקים, כדי שהם לא יפגעו בזמן ההתקפה על עמלק. 

(הסיבה לכך ששאול לא רוצה לפגוע בקיני היא, מפני שהשבטים הקינים היו ביחסי ידידות עם ישראל והם התנהגו יפה עם ישראל, בזמן שישראל יצאו ממצרים.) 

לאחר מכן שאול ואנשיו תקפו את העמלקים, אבל הם לא עשו כמצווות אלוהים, מפני שהם לא השמידו את כל האנשים, הרכוש והבהמות. שאול ואנשיו לא הרגו את אגג מלך עמלק, מפני שהם ריחמו עליו. הם גם לא השמידו את כל הצאן והבקר, כפי שאלוהים ציוה עליהם, אלא את הבהמות הטובות הם לקחו איתם,  וכך הם עשו גם עם השלל, שאותו הם בזזו.

פס' י'-ל"א

אלוהים נגלה אל שמואל ואומר לו, שהוא מתחרט על כך, שהוא המליך את שאול למלך, מפני ששאול לא שמע בקול אלוהים ולא השמיד את כל זכר עמלק כמצוות אלוהים.

שמואל הצטער מאוד על כך ששאול לא שמע בקול אלוהים, וכל הלילה הוא ביקש רחמים מאלוהים על שאול ועל העם. בבוקר השכם שמואל יצא לקראת שאול, וכאשר הם נפגשו התנהלה ביניהם השיחה הבאה:

שאול: "ברוך אתה לאלוהים. עשיתי בדיוק מה שאלוהים ציווה עליי לעשות."

שמואל: "ומהו קול הצאן הזה שאני שומע?"

שאול: "זהו הצאן שהעם הביא מהעמלקים. העם ריחם על הצאן והבקר הזה, כי הם היו טובים מאוד. הם (העם) הביאו אותו, כדי לזבוח לאלוהים, אבל את היתר השמדנו ורק את כלי המלאכה החרמנו."

שמואל: "עכשיו אני אספר לך מה אמר לי אלוהים בלילה. לפני שאלוהים משח אותך למלך אתה היית צנוע ואמרת, שאתה איש קטן משבט קטן (שמואל א' פרק ט' פס' כ"א), אבל עכשיו כשהפכת למלך על כל ישראל אתה עושה מה שאתה רוצה ואתה לא שומע בקול אלוהים. הרי אלוהים אמר לך להשמיד את כל מה שיש לעמלק: אנשים, בהמות ורכוש, כדי להשמיד את כל החטאים שלהם. אבל אתה עשית רע בעיני אלוהים ולא שמעת בקולו."

שאול: "אבל אני כן שמעתי בקולו ועובדה, שאני לא שחררתי את מלך אגג ולא שלחתי אותו לחופשי, אלא אני הבאתי אותו לכאן בשבי, ואת הבקר התכוונו לזבוח לאלוהים בגלגל ואת ייתר העמלקים השמדנו."

שמואל: "האם אתה חושב שאלוהים רוצה את הזבחים האלה, הרי אלוהים רוצה רק שתקשיבו לו ושתשמעו בקולו וזה יותר טוב בשבילו מהקרבת קורבנות."  

שאול: "חטאתי באמת , אני לא עשיתי את מה שאלוהים ציווה עליי לעשות , מפני שפחדתי מהעם ושמעתי בקולם. עכשיו סלח לי ובוא איתי להשתחוות לאלוהים ולבקש ממנו סליחה."

שמואל: "אני לא מוכן לבוא איתך, כי אלוהים כבר לא מוכן לסלוח לך."

(זכור: שאול בשיחתו עם שמואל לא התנהג כמנהיג אמיתי ומאמין באלוהים. שאול שיקר לשמואל בהתחלה, אחר כך הוא ניסה להפיל את כל האשמה על העם ורק לבסוף, כשהוא ראה, שהכול ידוע וגלוי לשמואל  הוא הודה באשמה.)

שמואל הסתובב ורצה ללכת ולפתע שאול תפס בקצה מעילו, כדי למנוע ממנו ללכת וקרע אותו. שמואל רואה בקריעת המעיל סמל, לכך שהממלכה תקרע מיד שאול והוא אומר לשאול, שאלוהים החליט לקחת לו את המלוכה ולתת אותה לעבדו. שמואל אומר עוד לשאול, שאלוהים לא יתחרט על ההחלטה הזו ולא יסלח לשאול לעולם. לאחר ששאול שומע את הדברים האלה הוא מבין שאלוהים ושמואל יודעים את כל מה שהוא עשה , ולאחר שהוא מודה באשמה, שמואל הולך איתו לבקש סליחה מאלוהים.

פס' ל"ב-ל"ה

שמואל מבקש את אגג מלך עמלק. אגג, שיודע שהוא עומד למות אומר, שבאמת המוות נורא קשה. שמואל עונה לו: "אל תהיה כל כך תמים, כי גם אתה הרגת אנשים, וכמו שאתה הרגת הרבה אנשים והפכת הרבה אמהות לשכולות (אם שכולה-אימא שבנה מת), כך גם אימא שלך תהפוך היום לאם שכולה!" ושמואל הורג את אגג בגלגל, כדי שכולם יראו שאת מצוות אלוהים יש לבצע.

מאותו היום שמואל ושאול לא נפגשו עד יום מותו של שמואל. שמואל המשיך לבכות על המעשה של שאול עד יום מותו בגלל, שאלוהים כעס על שאול נורא והצטער על כך שהוא המליך אותו.

 זכור: שמואל אהב את שאול מאוד והמעשה ששאול עשה פגע נורא בשמואל.

פרק ט"ו

הקרע הסופי בן שמואל לשאול

עמלק התקיף את בני ישראל והרג את הזקנים והחלשים. לכן ציווה אלוהים להשמיד את עמלק במלחמת חורמה. על פי כן שמואל מצווה על שאול להרוג את כל עמלק: בני אדם ובעלי חיים.

שאול קרא לעם לצאת למלחמה בעמלק וקרא להתייצב בעיר טלאים, מאתיים אלף מאנשי ישראל ויהודה התייצבו.  שאול הכה את העמלק ורדף אחריהם על פני כל אותם שטחים בהם נדדו כדי למצוא את כל העמלקים:  בני האדם ובעלי החיים. הוא החרימם, אך לא פעל על פי הוראות שאול ולא הרג את מלך עמלק, אגג, ולא החרים את כל הצאן והבקר השמנים, רק את הצאן החלשים והרזים – השמיד. 

כאשר שמע שמואל על מעשה זה כעס מאוד. אלוהים אף התחרט על שקבע את שאול למלך על ישראל. שמואל ניגש אל שאול וזה מקבל את פניו בשמחה. שמואל שואל מהו קול הצאן והבקר שאני שומע, אך שאול לא מבין את חטאו וטוען כי הוא לקח את צאן ובקר זה כדי להקריבו לה'. אך שמואל לא מאמין לטענה זו ומכנה אותו רודף בצע. ושמואל הולך למסור הודעה זו לעם ושאול רוצה לעכבו בכוח וכתוצאה מכך קורע את מעילו. שמואל משתמש בקרע זה כסמל לכך שה' יקרע את מלכות שאול מעליו. שאול מתנצל, אך שמואל אינו מוכן לקבל את דברי התנצלותו ואיתן בדעתו: כי לאחר מות שאול לא יירשו בניו אחריו את כס המלוכה.לבסוף הרג שמואל את מלך עמלק.

	הוראות שמואל 
	פעולת שאול

	
	

	
	


· מהם הוראותיו של שמואל לשאול?
____________________________________________________________________________________________________________________________________מדוע ה' מחליט להחרים את העמלקים?
____________________________________________________________________________________________________________________________________

האם שאול קיים את כל הוראות שמואל? פרט.
____________________________________________________________________________________________________________________________________

· מה עונשו של שאול?
____________________________________________________________________________________________________________________________________

· האם שאול מודע למעשה החטא?
____________________________________________________________________________________________________________________________________מהם נימוקי שאול לביצוע החטא?
____________________________________________________________________________________________________________________________________

עבודת סיכום – פרקים ז' – טו'

1. כתוב מספר סיבות אשר הביאו את העם לדרוש לו מלך.

2. האם לדעתך היה שאול האדם המתאים למלך? נמק.
3. לשאול היו מתנגדים בעם, בראשית דרכו. תאר כיצד חל מהפך ביחד העם אל שאול.
4. חווה דעתך: האם העונש שהטיל שמואל על שאול, לא היה חמור מדי? נמק
בחר וסמן את התשובה הנכונה:

1. מלחמת מצפה נסתיימה:

1. בניצחון הישראליים.

2. בניצחון הפלישתים.
3. התוצאה היתה:תיקו.
2. איזה תואר אינו תאים לשמואל?

1. חוזה.

2. רואה.
3. נביא.

3. דרישת העם למלך, התבססה על הטענה:

1. בני ישראל רוצים לעזוב את ה'.

2. בני ישראל רוצים מלך אשר ישפוט אותם ככל הגויים.
3. בני ישראל רוצים להפוך עבדים למלך.
4. שמואל הודיע לעם את משפט המלך. איזו אזהרה לא הופיעה בדבריו של שמואל.

1. מקרב אחיך תשים עליך מלך.

2. צאנכם יעשר ואתם תהיו לו לעבדים.
3. חמוריהם יקח ועשה למלאכתו.
5. שמואל הציג את בחירתו של שאול בפני העם:

1. כי היה רועה נאמן.

2. כי היה נביא.
3. כי עלה בגורל.
6. משיחה למלך נעשתה בימים ההם:

1. על ידי הפלת גורל.

2. משיחה בשמן.
3. השתתפות בנבואה.
7. שאול יצא לחפש את האתונות של אביו. איזה מקום לא עבר בדרך חיפושיו.

1. מצפה.

2. הר אפרים.
3. ארץ שלישה.
